**Бајка** је посебна књижевна врста, прича са измишљеним бићима и догађајима. Обично почињу са: ,,Био једном један“ ; ,,Једном давно“, ,,Иза седам мора“. У њој се преплиће стварно и нестварно. У бајкама је представљена борба добра и зла, где на крају најчешће побеђује добро, али тек када савлада бројне препреке. У њима се појављују змајеви, чаробњаци, дивови, вештице, виле, вукодлаци, зачаране принцезе.

**Народне бајке** су оне за које се не зна тачно ко их је створио. Оне су се причом преносиле са генерације на генерацију (ми кажемо: са колена на колено). Као и остала дела наше народне књижевности, наше бајке је записао Вук Стефановић Караџић (што смо учили у лекцији о усменој књижевности). Најпознатије су: Баш челик, Међедовић, Ђаво и његов шегрт, Аждаја и царев син...Радња се могла десити било кад и било где.

У **ауторским бајкама** зна се писац. Ликови имају своја имена. Обично је познато време и место радње. Може се завршити и смрћу главног јунака, што значи да завршетак може бити несрећан. Јунак својим понашањем и особинама одређује своју судбину.

Познати светски писци бајки у Ханс Кристијан Андерсен (Ружно паче, Мала сирена, Палчица, Принцеза на зрну грашка), Браћа Грим (Снежана и седам патуљака, Вук и седам јарића, Ивица и Марица), Шарл Перо (Мачак у чизама, Успавана лепотица, Црвенкапа), Карло Колоди (Пинокио). Бајке за децу писали су и наши писци. Међу њима је Десанка Максимовић, ауторка песме,,Кравава бајка“ коју смо радили. То дело није бајка, а ви знате зашто се тако зове ☺ . Њене познате бајке су: Кћи вилиног коњица, Бајка о лабуду, Прича о раку кројачу. Стеван Раичковић је писао Бајка о храсту, Бајка о галебу, Бајка о белом коњу и друге. Бајке Гроздане Олујић су веома цењене код нас, али и у свету. Неке од њих су: Небеска река, Седефна ружа, Стакларева љубав, Златокоса.

**ЗАДАЦИ**

**Млађи узраст:**

Замисли да си јунак у бајци. Нацртај себе као јунака из бајке.

**Средњи узраст:**

* Која је твоја омиљена бајка?
* Замисли да си јунак у бајци?
* Како би изгледао (изгледала)? Опиши.

**Старији узраст:**

* Замисли да си јунак из бајке.
* Ко би били твоји противници? Зашто?
* Како би се борио за правду?